[{"text_idx": "#000010", "text": "Datganiad ar Gaethwasiaeth a Masnachu Pobl"}, {"text_idx": "#000015", "text": "Trwy ddechrau llinell gynhyrchu beilot ym, fe wnaethant hefyd roi\u2019r DU ar drothwy diwydiant newydd \u00a31 biliwn a fydd yn chwyldroi\u2019r byd adeiladu ac yn cyfrannu\u2019n sylweddol at dargedau ynni adnewyddadwy."}, {"text_idx": "#000016", "text": "Mae buddion amgylcheddol enfawr hefyd yn atgyfnerthu prosiect Baglan, a allai leihau allgynnyrch CO2 y DU o filiynau o dunelli bob blwyddyn."}, {"text_idx": "#000017", "text": "Mae\u2019r dechnoleg yn canolbwyntio ar gynnyrch newydd a fydd, yn ei dro, yn troi adeiladau yn orsafoedd pw\u0302er. Bydd yr uned gynhyrchu beilot yn SPECIFIC yn datblygu cynnyrch haenau dur a gwydr swyddogaethol i\u2019w cynnwys mewn adeiladau sy\u2019n bodoli eisoes ac adeiladau newydd, gan alluogi waliau a thoeau i gynhyrchu, storio a rhyddhau ynni."}, {"text_idx": "#000018", "text": "Bydd y ffaith fod hyn yn hawdd i\u2019w ddefnyddio yn helpu i fynd i\u2019r afael a\u0302 phrinder cyflenwad ynni yn fyd-eang, sy\u2019n cael ei ragweld yn gyffredinol, gan ddarparu ffynhonnell ynni ddibynadwy ar gyfer perchnogion a deiliaid adeiladau wrth ei defnyddio."}, {"text_idx": "#000019", "text": "Wrth agor y Gyfleuster, dywedodd Mr Cable: \u201cMae nawdd ariannol o \u00a310miliwn gan y Llywodraeth ar gyfer prosiect SPECIFIC yn dangos beth y gellir ei gyflawni pan fydd ymchwil prifysgol o\u2019r radd flaenaf yn dod ynghyd yn y sector preifat."}, {"text_idx": "#000020", "text": "\u201cBydd y ganolfan hon yn cyflymu\u2019r broses o fasnacheiddio haenau diwydiannol arloesol, gan greu sector gweithgynhyrchu cwbl newydd a chyfleoedd busnes newydd, heb so\u0302n am y buddion amgylcheddol hirdymor, gan gynnwys troi adeiladau yn ffynonellau pw\u0302er."}, {"text_idx": "#000021", "text": "\u201cRydym wedi ymrwymo i fuddsoddi mewn sectorau uwch-dechnoleg gwerth uchel lle gall y DU fanteisio\u2019n gystadleuol a hyrwyddo twf economaidd.\u201d"}, {"text_idx": "#000023", "text": "Dr Peter Holliman yn trafod ei gyfraniad at SPECIFIC efo Vince Cable a Carwyn Jones.Mae grw\u0302p ymchwil Dr Peter Holliman yn Ysgol Gemeg Prifysgol Bangor yn cydweithio\u2019n agos efo partneriaid SPECIFIC i ddatblygu celloedd solar ar gost isel. Targedau allweddol yw cynhaeaf golau i gynyddu effeithiolrwydd tra hefyd yn datblygu cynhyrchu cost isel er mwyn lleihau costau a manteisio ar y dechnoleg."}, {"text_idx": "#000025", "text": "\u201cMae gan Brifysgol Bangor draddodiad maith o weithio gyda diwydiant. Un o swyddogaethau allweddol Prifysgol fodern yw dod a\u0302 manteision masnachol i\u2019r ardal. Mae gweithio gyda SPECIFIC yn ffordd bwysig o hybu arloesi yng Nghymru gan ddod a\u0302 gwyddonwyr a pheirianwyr arbenigol i\u2019r rhanbarth i greu cyfoeth a swyddi yng Nghymru,\u201d ychwanegodd."}, {"text_idx": "#000026", "text": "Oherwydd bod hwn yn ddiwydiant newydd, bydd swyddi newydd yn cael eu creu, a bydd angen i\u2019r peirianwyr gael \u2018sgiliau ynni gwyrdd\u2019, er enghraifft. Mae\u2019n debygol hefyd y bydd y swyddi newydd hyn yn cael eu creu i bobl sy\u2019n byw yn yr ardal leol er mwyn cyflenwi galw lleol. Wrth i drigolion ddechrau defnyddio \u201catebion gwyrdd\u201d yn eu cartrefi, boed mewn tai newydd neu adnewyddu tai presennol, bydd mwy o ddatblygwyr a chwmni\u0308au eraill yn dod i\u2019r farchnad, gan greu mwy o swyddi ar gyfer y galw cynyddol. Bydd swyddi newydd yn cael eu creu mewn cynhyrchu, ond hefyd yn y maes cyflenwi a gosod, gan gyfrannu hefyd at gyflawni targedi 2020 ar gyfer ynni adnewyddadwy."}]